ᱯᱟᱪᱮ ᱠᱟᱞᱤᱢᱟᱱᱛᱟᱱ

ᱯᱟᱪᱮ ᱠᱟᱞᱤᱢᱟᱱᱛᱟᱱ (ᱤᱱᱫᱳᱱᱮᱥᱤᱭᱟᱱ: Kalimantan Barat) ᱫᱚ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱢᱤᱫ ᱯᱚᱱᱚᱛ ᱠᱟᱱᱟ ᱾ ᱱᱚᱶᱟ ᱯᱚᱱᱚᱛ ᱫᱚ ᱵᱳᱨᱱᱤᱭᱳ ᱫᱤᱯ ᱨᱮ ᱢᱮᱱᱟᱜ ᱤᱱᱫᱳᱱᱮᱥᱤᱭᱟ ᱫᱤᱥᱚᱢ ᱨᱮᱱᱟᱜ ᱴᱚᱴᱷᱟ,ᱠᱟᱞᱤᱢᱟᱱᱛᱟᱱ ᱢᱩᱫ ᱨᱮ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱢᱚᱬᱮ ᱜᱚᱴᱟᱱ ᱯᱚᱱᱚᱛ ᱢᱩᱫ ᱨᱮ ᱢᱤᱫ ᱯᱚᱱᱚᱛ ᱠᱟᱱᱟ ᱾ ᱯᱟᱪᱮ ᱠᱟᱞᱤᱢᱟᱱᱛᱟᱱ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱥᱚᱦᱚᱨ ᱫᱚ ᱯᱚᱱᱛᱤᱭᱟᱱᱟᱠ ᱾ ᱑᱔᱗,᱒᱐᱗ ᱪᱟᱹᱣᱠᱟᱹ ᱠᱤᱢᱤ ᱛᱮ ᱯᱟᱥᱱᱟᱣ ᱟᱠᱟᱱ ᱱᱚᱶᱟ ᱯᱚᱱᱚᱛ ᱨᱮ ᱒᱐᱑᱐ ᱦᱚᱲᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱔,᱓᱙᱕,᱙᱘᱓ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ, ᱟᱨ ᱱᱮᱛᱟᱨᱟᱜ ᱥᱚᱨᱠᱟᱨᱤ ᱟᱢᱫᱟᱡᱽ ᱛᱮ ᱱᱚᱶᱟ ᱮᱞᱠᱷᱟ ᱕,᱐᱖᱙,᱑᱒᱗ (᱒᱐᱑᱙) ᱾ ᱯᱟᱪᱮ ᱠᱟᱞᱤᱢᱟᱱᱛᱟᱱ ᱨᱮ ᱢᱮᱱᱟᱜ ᱠᱚ ᱡᱟᱹᱛᱤ ᱜᱷᱟᱨᱚᱸᱡᱽ ᱢᱩᱫ ᱨᱮ ᱰᱟᱭᱮᱠ, ᱢᱟᱞᱚᱭ, ᱪᱟᱭᱱᱤᱡᱽ, ᱡᱟᱵᱷᱟᱱᱤᱥ, ᱵᱩᱜᱤᱥ ᱟᱨ ᱢᱟᱫᱩᱨᱮᱥ ᱜᱮᱠᱚ ᱡᱟᱹᱥᱛᱤᱭᱟ ᱾ ᱱᱚᱶᱟ ᱯᱚᱱᱚᱛ ᱨᱮᱱᱟᱜ ᱥᱟᱢᱟᱝ ᱥᱮᱫ ᱥᱟᱢᱟᱝ ᱠᱟᱞᱤᱢᱟᱱᱛᱟᱱ, ᱥᱟᱢᱟᱝᱼᱠᱚᱧᱮ ᱥᱮᱫ ᱛᱟᱞᱢᱟ ᱠᱟᱞᱤᱢᱟᱱᱛᱟᱱ ᱟᱨ ᱮᱛᱚᱢ ᱥᱮᱫ ᱢᱟᱞᱚᱭᱮᱥᱤᱭᱟ ᱴᱚᱴᱷᱟ ᱥᱟᱨᱟᱣᱟᱠ ᱢᱮᱱᱟᱜᱼᱟ ᱾

ᱯᱟᱪᱮ ᱠᱟᱞᱤᱢᱟᱱᱛᱟᱱ ᱯᱚᱱᱚᱛ ᱱᱚᱱᱠᱟᱱ ᱢᱤᱫ ᱯᱚᱱᱚᱛ ᱠᱟᱱᱟ ᱡᱟᱦᱟ ᱫᱚ "ᱥᱟᱥᱟᱭ ᱜᱟᱰᱟ ᱨᱮᱱᱟᱜ ᱯᱚᱱᱚᱛ" ᱧᱩᱛᱩᱢ ᱛᱮ ᱦᱚ ᱞᱟᱹᱭ ᱜᱟᱱᱚᱜᱼᱟ ᱾ ᱱᱚᱶᱟ ᱧᱩᱛᱩᱢ ᱫᱚ ᱱᱚᱸᱰᱮᱱᱟᱜ ᱚᱛᱱᱚᱜ ᱥᱟᱶ ᱡᱚᱯᱨᱟᱣ ᱢᱮᱱᱟᱜᱼᱟ, ᱡᱟᱦᱟ ᱨᱮ ᱞᱟᱹᱴᱩ ᱠᱟᱹᱴᱤᱡ ᱟᱭᱢᱟ ᱜᱟᱰᱟ ᱢᱮᱱᱟᱜᱼᱟ ᱾ ᱟᱭᱢᱟ ᱜᱟᱱ ᱞᱟᱹᱴᱩ ᱞᱟᱹᱴᱩ ᱜᱟᱰᱟ ᱯᱚᱱᱚᱛ ᱨᱮ ᱦᱮᱡᱽᱥᱮᱱ ᱞᱟᱹᱜᱤᱫ ᱵᱮᱵᱦᱟᱨᱚᱜ ᱠᱟᱱᱟ, ᱛᱚᱵᱮ ᱱᱮᱛᱟᱨ ᱫᱤᱱ ᱯᱚᱱᱚᱛ ᱨᱮᱱᱟᱜ ᱥᱟᱱᱟᱢ ᱦᱚᱱᱚᱛ ᱠᱚᱨᱮ ᱜᱮ ᱦᱮᱡᱽᱥᱮᱱ ᱞᱟᱹᱜᱤᱫ ᱦᱚᱨ ᱰᱟᱦᱟᱨ ᱵᱮᱱᱟᱣ ᱟᱠᱟᱱᱟ ᱾

ᱯᱟᱪᱮ ᱠᱟᱞᱤᱢᱟᱱᱛᱟᱱ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱩᱰᱤᱝ ᱴᱚᱴᱷᱟ ᱫᱚᱨᱮᱭᱟ ᱨᱮ ᱢᱮᱱᱟᱜ ᱟᱠᱟᱫᱟ, ᱟᱨ ᱵᱟᱨᱼᱯᱮ ᱰᱚᱡᱚᱱ ᱦᱩᱰᱤᱝ ᱦᱩᱰᱤᱝ ᱫᱤᱯᱠᱚ ᱠᱟᱨᱤᱢᱟᱛᱟ ᱯᱨᱚᱱᱟᱞᱤ ᱨᱮ ᱯᱟᱥᱱᱟᱣ ᱵᱟᱨᱟ ᱟᱠᱟᱱᱟ ᱾

ᱱᱟᱜᱟᱢ

ᱚᱛᱱᱚᱜ
ᱥᱤᱢᱟᱹᱱᱟ
ᱯᱟᱪᱮ ᱠᱟᱞᱤᱢᱟᱱᱛᱟᱱ ᱯᱚᱱᱚᱛ ᱵᱳᱨᱱᱤᱭᱳ ᱫᱤᱯ ᱨᱮᱱᱟᱜ ᱯᱟᱪᱮ ᱥᱮᱫ ᱨᱮ ᱢᱮᱱᱟᱜ ᱟᱠᱟᱫᱟ, ᱟᱨ ᱫᱷᱟᱹᱨᱛᱤ ᱨᱮᱱᱟᱜ ᱒°᱐᱘' ᱠᱷᱚᱱ ᱓°᱐᱕' ᱮᱛᱚᱢ ᱟᱨ ᱑᱐᱘°᱐' ᱠᱷᱚᱱ ᱑᱑᱔°᱑᱐ ᱥᱟᱢᱟᱝ ᱢᱩᱫ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱯᱚᱱᱚᱛ ᱱᱤᱨᱚᱠᱠᱷᱤᱭᱟᱹ ᱫᱟᱜᱽ (0°) ᱦᱚᱛᱮᱛᱮ ᱵᱟᱨ ᱦᱟᱹᱴᱤᱧ ᱨᱮ ᱦᱟᱹᱴᱤᱧ ᱟᱠᱟᱱᱟ, ᱟᱨ ᱱᱚᱶᱟ ᱫᱟᱜᱽ ᱯᱚᱱᱚᱛ ᱨᱟᱡᱽᱜᱟᱲ ᱯᱚᱱᱛᱤᱭᱟᱱᱟᱠ ᱪᱮᱛᱟᱱ ᱛᱮᱦᱚᱸ ᱯᱟᱨᱚᱢ ᱟᱠᱟᱱᱟ ᱾

ᱥᱟᱥᱚᱱᱤᱭᱟᱹ ᱴᱚᱴᱷᱟ ᱠᱚ

ᱫᱟᱨᱮ ᱱᱟᱹᱨᱤ

ᱰᱮᱢᱚᱜᱽᱨᱟᱯᱷᱤ
ᱡᱟᱹᱛᱤ ᱠᱚ
ᱯᱟᱪᱮ ᱠᱟᱞᱤᱢᱟᱱᱛᱟᱱ ᱯᱚᱱᱚᱛ ᱨᱮ ᱵᱟᱨᱭᱟ ᱢᱟᱨᱟᱝ ᱡᱟᱹᱛᱤ ᱫᱚ ᱰᱟᱭᱟᱠ (᱓᱔.᱙᱓%) ᱟᱨ ᱢᱟᱞᱚᱭ (᱓᱓.᱘᱔%) ᱾ ᱰᱟᱭᱟᱠ ᱫᱚ ᱟᱹᱫᱤᱵᱟᱹᱥᱤ ᱠᱟᱱᱟ ᱠᱚ ᱟᱨ ᱱᱩᱠᱩ ᱫᱚ ᱪᱮᱛᱟᱱ ᱴᱚᱴᱷᱟ ᱠᱚᱨᱮ ᱠᱚ ᱛᱟᱦᱮᱱᱟ, ᱟᱨ ᱢᱟᱞᱚᱭ ᱡᱟᱹᱛᱤ ᱠᱚ ᱫᱚ ᱡᱟᱹᱥᱛᱤ ᱠᱟᱭᱛᱮ ᱫᱚᱨᱮᱭᱟ ᱟᱨᱮ ᱴᱚᱴᱷᱟ ᱠᱚᱨᱮ ᱠᱚ ᱛᱟᱦᱮᱱᱟ ᱾ ᱟᱨ ᱮᱴᱟᱜ ᱡᱟᱹᱛᱤ ᱜᱷᱟᱨᱚᱸᱡᱽ ᱠᱚᱫᱚ ᱡᱟᱵᱷᱟᱱᱤᱥ (᱙.᱗᱔%), ᱪᱟᱭᱱᱤᱡᱽ (᱘.᱑᱗%), ᱢᱟᱫᱩᱨᱮᱥ (᱖.᱒᱗%), ᱵᱩᱜᱤᱥ (᱓.᱑᱓%), ᱥᱩᱱᱫᱟᱱᱤᱥ (᱑.᱑᱓%), ᱱᱟᱜᱟᱨ (᱐.᱖᱐%),ᱰᱟᱭᱟ (᱐.᱕᱒%), ᱵᱟᱱᱡᱟᱨ (᱐.᱓᱓%) ᱟᱨ ᱵᱟᱹᱲᱛᱤ ᱑.᱓᱓% ᱦᱚᱲ ᱫᱚ ᱮᱴᱟᱜ ᱡᱟᱹᱛᱤ ᱜᱷᱟᱨᱚᱸᱡᱽ ᱨᱮᱱ ᱠᱟᱱᱟ ᱠᱚ ᱾

ᱞᱟᱠᱪᱟᱨ

ᱟᱨᱦᱚᱸ ᱧᱮᱞ ᱢᱮ

ᱵᱟᱨᱦᱮ ᱡᱚᱱᱚᱲ
 Go West Kalimantan
 Kalimantan as a Tourism Destination
  Golddiggers, Farmers, and Traders in the "Chinese Districts" of West Kalimantan, Indonesia

ᱛᱷᱚᱠ: ᱤᱱᱫᱳᱱᱮᱥᱤᱭᱟ
ᱛᱷᱚᱠ: ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱯᱚᱱᱚᱛ
ᱛᱷᱚᱠ: ᱯᱟᱪᱮ ᱠᱟᱞᱤᱢᱟᱱᱛᱟᱱ
ᱛᱷᱚᱠ: ᱵᱳᱨᱱᱤᱭᱳ
ᱥᱟᱹᱠᱷᱭᱟᱹᱛ